Burbiškise mõis

Burbiškise mõis (leedu keeles Burbiškio dvaras) on endine mõis Leedus Radviliškise rajoonis Burbiškise külas.

Burbiškise mõisat on esmamainitud XVII sajandil. Toona kuulus see Burbade suguvõsale, nende järgi sai mõis ka nime. Aastatel 1817–1940 kuulus mõis Bażeńskitele.

Kuigi peahoone pärineb juba Burbade ajast, ehitas kompleksi uhkemalt välja ikkagi Michał Bażeński. XX sajandi alguses muutus mõis avaliku elu tegelaste ja kultuuriinimeste kokkusaamispaigaks, kuis käisid sageli Petras Vileišis, Jonas Basanavičius ja Kornel Makuszyński.Spotkania z Zabytkami nr 6 z 2009 r.,s.37 Viimane õigusjärgne omanik Adam von Baysen-Bażeński loovutas mõisa 1991. aastal Leedu riigile, samal aastal rajas koduloouurija E. Prascevičiaus mõisakompleksi muuseumi.Nijolė Lukšionytė-Tolvaišienė. Burbiškis. Visuotinė lietuvių enciklopedija, T. III (Beketeriai-Chakasai). – Vilnius: Mokslo ir enciklopedijų leidybos institutas, 2003. 625 psl. 2000. aastast toimuvad mõisa juures kevaditi tulbifestivalid, seal kasvab ligi 180 000 tulpi enam kui 400 sordist.http://grynas.delfi.lt/gyvenimas/burbiskio-dvare-prazydo-180-tukst-tulpiu.d?id=61361603

pisi|left|Adam Mickiewiczi skulptuur

Mõisakompleksi juurde kuulusid lisaks peahoonele kontor, külalistemaja, lastemaja, jääkelder, köök, tall, ait, laut, aedniku maja, kasvuhoone, lastehoidja maja, mitmed tornid, sepikoda, saun, pruulikoda ja jahimajake. Säilinud on aedniku maja, lastemajake, tall, ait, laut, jääkelder, kasvuhoone; jahimajake on varemetes. Peahoones asub lisaks muuseumile võõrastemaja (6 tuba).

Peahoone ümber paikneb 28 hektari suurune park, kus asuvad tiigid (kogupindala kolm hektarit) koos 15 saare ja arvukate sildadega. Parki liigendavad arukaskedest ja kuuskedest alleed. Parki oli istutatud 28 liiki puittaimi, nende seas ka sabiina kadakas, euroopa lehis ja harilik ebatsuuga. Pargis elutseb 40 liiki linde.

1911. aastal paigaldati mõisa juurde kolm skulptuuri (Vytautas, Adam Mickiewicz ja Maarja). Skulptuurid tellis Michał Bażeński, aga valmisid need Krakówis Kazimierz Ulański käe all.

 Viited 

Välislingid
Sissekanne Leedu mõisate veebisaidil; fotod (leedu keeles)
Sissekanne Leedu mõisate veebisaidil; asendiplaan (leedu keeles)
Muuseumi koduleht (leedu keeles)
Mõisa koduleht (leedu keeles)

Kategooria:Radviliškise rajoon
Kategooria:Leedu mõisad